Elena Vacvalová

Elena Vacvalová, rod. Kunštárová (* 15. január 1958, Hnúšťa-Likier) je slovenská moderátorka, humoristka a príležitostná herečka.Vacvalová, Elena, 1958. In: 

 Životopis 
Vyrastala v Tisovci. Jej rodičia boli učitelia. Počas štúdia sa venovala basketbalu, športovej streľbe a hádzanej. Po strednej škole nebola prijatá na VŠMU, začala preto študovať odbor televízna žurnalistika na Filozofickej fakulte Univerzity Komenského v Bratislave, ktorý absolvovala v roku 1981Elena Kunštárová. In:  a kde sa tiež zoznámila so svojím budúcim kolegom Oliverom Andrásym. So svojím prvým manželom má dcéru Elenu. Po štúdiách začala pracovať v redakcii časopisu Kamarát, kde sa zoznámila so svojím druhým manželom Jurajom Vacvalom. V roku 1987 začala pracovať v Československom rozhlase, kde moderovala reláciu Humorikon spolu s Oliverom Andrásym.

Reláciu Humorikon moderovala až do roku 1991. V roku 1992 začala opäť so svojím kolegom Oliverom Andrásym moderovať reláciu Čo dokáže ulica, ktorú Slovenská televízia vysielala až do roku 1997. V roku 1993 založila s Oliverom Andrásym a Stanislavom Gurkom produkčnú firmu Hattrick.HATTRICK, spol. s r.o. In:  Od roku 1995 moderovala v televízii VTV reláciu Aj múdry schybí, opäť spolu s Oliverom Andrásym. V roku 1998 reláciu prevzala TV Markíza, kde ju moderovala až do jeho zrušenia v roku 2010. Ďalšou reláciou, ktorú moderovala s Oliverom Andrásym bol Dereš, ktorý od roku 1999 vysielala TV Markíza.

Okrem relácií Aj múdry schybí a Dereše, ktoré moderovala spolu s Oliverom Andrásym, pribudli aj ďalšie programy, ktoré začala moderovať sama. V roku 2002 to bola relácia Ružové okuliare a po čase vystriedala Róberta Beňa v moderovaní relácie Sedem s r.o., ktorú do roku 2008 vysielala TV Markíza a nasledujúci rok ju prevzala TV JOJ, ktorá ju premenovala na Sedem a vysiela ju dodnes.

V roku 2010 TV Markíza ukončila vysielanie relácie Aj múdry schybí, ktorú v roku 2012 prevzala RTVS a premenovala ju na Nikto nie je dokonalý. Elena Vacvalová spolu s Oliverom Andrásym ju moderovala do roku 2013. V roku 2016 začala na RTVS moderovať reláciu Zlaté časy spolu s Danom Heribanom, ktorého v roku 2017 nahradil Milan Lasica, ako stály hosť. V roku 2015 si zahrala aj vo filme Andílek na nervy, kde stvárnila rolu sociálnej pracovníčky.

 Záľuby 
Elena Vacvalová je veľkou milovníčkou zvierat, chová psa a 3 mačky. Usiluje sa o vybudovanie cintorína pre zvieratá v Bratislave.

 Účinkovanie 

 Televízia 

 Filmy 
 1995: Hazard
 1999: Šesť statočných
 2014: Lóve (film)
 2015: Andílek na nervy

 Seriály 
 2007: Ordinácia v ružovej záhrade

 Televízne relácie 
 1992: Čo dokáže ulica
 1995: Aj múdry schybí
 1999: Dereš
 2001: Sedem s r.o.
 2001: Milionár
 2002: Ružové okuliare
 2009: Sedem
 2012: Nikto nie je dokonalý
 2016: Zlaté časy

 Referencie 

 Externé odkazy 


 Zdroj 

Kategória:Slovenskí moderátori
Kategória:Slovenskí humoristi
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Hnúšte